text:
KAPÍTULO DIESDOS
Biba na un Manera Ku Ta Agradá Dios
Kon bo por bira Dios su amigu?
Den ki manera e kuestion ku Satanas a lanta ta enbolbé abo?
Ki kondukta no ta agradá Yehova?
Kon bo por biba na un manera ku ta agradá Dios?
KI KLASE di persona lo bo skohe komo amigu òf amiga? Muy probablemente lo bo ke kompania di un hende ku ta kompartí bo punto di bista, bo interesnan i norma- i balornan. Ademas, lo bo sinti bo atraí na un persona ku tin bon kualidatnan, manera onrades i bondat.
2 Atraves di henter historia, Dios a skohe sierto hendenan komo su amigunan íntimo. Por ehèmpel, Yehova a yama Abraham su amigu. (Isaias 41:8; Santiago 2:23) Dios a referí na David komo “un hòmber konforme mi kurason” pasobra e tabata e klase di persona ku Yehova ta stima. (Echonan 13:22) I Yehova a konsiderá profeta Daniel komo un persona “masha stimá.”—Daniel 9:23.
3 Dikon Yehova a konsiderá Abraham, David i Daniel komo su amigunan? Wèl, el a bisa Abraham: “Bo a obedesé mi bos.” (Génesis 22:18) Pues Yehova ta hala serka di e personanan ku humildemente ta hasi loke e ta pidi di nan. El a bisa e israelitanan: “Obedesé mi bos i lo mi ta boso Dios i boso lo ta mi pueblo.” (Jeremias 7:23) Si abo obedesé Yehova, bo tambe por bira su amigu!
YEHOVA TA FORTALESÉ SU AMIGUNAN
4 Pensa un ratu riba e benefisionan di un amistat ku Dios. Beibel ta bisa ku Yehova ta en buska di oportunidat “pa e por sostené fuertemente esnan ku nan kurason ta kompletamente di dje.” (2 Krónikanan 16:9) Kon Yehova por sostené bo fuertemente? Salmo 32:8 ta indiká un manera. Ei Yehova ta bisa: “Lo mi instruí bo i siña bo e kaminda ku bo tin ku kana; lo mi konsehá bo; mi wowo ta riba bo.”
5 Ki un ekspreshon konmovedor di Yehova su kuido i interes! Lo e duna bo e guia nesesario i protehá bo segun ku bo ta aplik’é. Dios ke yuda bo pasa ku éksito dor di bo difikultatnan i tèstnan. (Salmo 55:22) Pues si bo ta sirbi Yehova ku un kurason kompletu, bo por tin e mesun konfiansa ku e salmista ku a bisa: “Mi a pone SEÑOR semper mi dilanti; pasobra e ta na mi man drechi, lo mi no wòrdu moví.” (Salmo 16:8; 63:8) Sí, Yehova por yuda bo biba na un manera ku ta agrad’é. Pero manera bo sa, Dios tin un enemigu ku lo ke stroba bo di hasi esei.
E KUESTION KU SATANAS A LANTA
6Kapítulo 11 di e buki aki a splika kon Satanas e Diabel a kuestioná Dios su soberania. Satanas a akusá Dios di ta gaña i a bisa indirektamente ku no tabata hustu ku Yehova no a laga Adam ku Eva disidí pa nan mes loke ta bon i loke ta malu. Despues ku Adam ku Eva a peka i e tera a kuminsá yena ku nan desendientenan, Satanas a kuestioná tur hende su motibu pa aktua. Satanas su akusashon tabata: “Hende no ta sirbi Dios pasobra nan stim’é. Duna mi un chèns, i mi por bira kualke hende kontra Dios.” E relato di e hòmber Jòb ta mustra ku ta esaki ta loke Satanas a kere. Ken Jòb tabata, i kon e tabata enbolbí den Satanas su desafio?
7 Jòb a biba un 3.600 aña pasá. E tabata un bon hende, pasobra Yehova a bisa: “No tin ningun hende manera é riba tera, un hende perfekto i rekto, ku ta teme Dios i ku ta apartá su mes for di maldat.” (Jòb 1:8) Jòb a agradá Dios.
8 Satanas a kuestioná Jòb su motibu pa sirbi Dios. Diabel a bisa Yehova: “Bo no a traha un trankera rònt di [Jòb], rònt di su kas, i rònt di tur loke e tin na tur banda? Bo a bendishoná e trabou di su man, i su propiedatnan a oumentá den e tera. Ma saka bo man awor i mishi ku tur loke e tin; siguramente e lo maldishoná bo den bo kara.”—Jòb 1:10, 11.
9 Pues, Satanas a argumentá ku Jòb a sirbi Dios djis pa loke e tabata haña a kambio. Tambe Diabel a bin ku e akusashon ku si pone Jòb na prueba, lo el a bira kontra Dios. Kon Yehova a reakshoná riba e akusashon òf desafio di Satanas? Siendo ku e kuestion tabatin keber ku Jòb su motibu pa sirbi Dios, Yehova a permití Satanas tèst Jòb. Di e manera aki, lo a keda demostrá bon kla si Jòb tabata stima Dios òf nò.
SATANAS TA TÈST JÒB
10 Poko despues Satanas a tèst Jòb den vários manera. Un parti di Jòb su bestianan a ser hòrtá, i otronan a ser matá. Mayoria di su sirbidónan a ser matá. Esaki a trese problema ekonómiko. Un otro tragedia a tuma lugá ora ku Jòb su dies yunan a muri den un tormenta. Pero apesar di e susesonan teribel aki, “Jòb no a peka ni e no a kulpa Dios.”—Jòb 1:22.
11 Satanas no a entregá. Lo e mester a pensa ku maske Jòb por a soportá e pèrdida di su propiedatnan, sirbidónan i yunan, sigur lo e bai kontra Dios si e bira malu. Yehova a laga Satanas dal Jòb ku un malesa repugnante i doloroso. Pero ni esaki no a pone Jòb pèrdè su fe den Dios. Al kontrario, el a bisa ku firmesa: “Te na mi morto lo mi no bandoná mi integridat.”—Jòb 27:5.
12 Jòb no tabata sa ku ta Satanas tabata e kousa di su problemanan. Komo ku e no tabata sa e detayenan di e desafio ku Diabel a lantá kontra Yehova su soberania, Jòb a teme ku ta Dios tabata e fuente di su problemanan. (Jòb 6:4; 16:11-14) Pero tòg el a mantené su integridat na Yehova. Anto dor di keda fiel Jòb a duna prueba ku Satanas su akusashon, di ku el a sirbi Dios pa motibunan egoista, tabata falsu.
13 Jòb su fieldat a permití Yehova duna Satanas un bon kontesta kontra su akusashon ofensivo. Jòb di bèrdat tabata Yehova su amigu, i Dios a rekompens’é pa e manera fiel ku el a aktua.—Jòb 42:12-17.
KON ABO TA ENBOLBÍ
14 E kuestion di integridat na Dios ku Satanas a lanta no tabata dirigí kontra Jòb so. Abo tambe ta enbolbí. Proverbionan 27:11 ta mustra esaki bon kla. Einan e Palabra di Yehova ta bisa: “Sea sabí, mi yu, i hasi mi kurason kontentu, pa mi por kontestá esun ku reprochá mi.” E palabranan aki, skirbí sientos di aña despues di Jòb su morto ta indiká ku Satanas ta esun prinsipal ku ta reprochá Dios i akusá Su sirbidónan. Si nos ta biba na un manera ku ta agradá Yehova, eigenlijk nos ta yuda duna un kontesta na e akusashonnan falsu di Satanas, i asina nos ta hasi Dios su kurason kontentu. Kon esei ta laga bo sinti? Lo no ta maravioso di por tin parti den kontestá e akusashonnan falsu di Diabel, asta si esei ta nifiká ku bo tin ku hasi sierto kambionan den bo bida?
15 Tuma nota di loke Satanas a bisa: “Tur loke un hende tin e lo duna pa su bida.” (Jòb 2:4) Dor di bisa “un hende,” Satanas a mustra bon kla ku su akusashon no tabata konta pa Jòb so sino pa tur hende. Esei ta un punto hopi importante. Satanas a kuestioná bo integridat na Dios. Diabel lo ke mira bo desobedesé Dios i bandoná e kaminda di hustisia ora ku difikultatnan surgi. Kon Satanas lo por purba logra esei?
16 Manera nos a konsiderá den Kapítulo 10, Satanas ta usa vários método pa apartá hende for di Dios. Na un banda, e ta ataká “manera un leon ku ta gruña, buskando ken e por devorá.” (1 Pedro 5:8) Pues lo bo por mira Satanas su influensia ora ku amigu, famia òf otro hende ta bai kontra di bo esfuerso pa studia Beibel i apliká loke bo ta siña.* (Juan 15:19, 20) Di otro banda, Satanas ta sigui “disfrasá su mes komo un angel di lus.” (2 Korintionan 11:14) Diabel por usa medionan sutil pa gaña bo i kita bo di biba na un manera ku ta agradá Dios. E por usa desanimashon tambe, podisé dor di laga bo sinti ku bo no ta sufisiente bon pa agradá Dios. (Proverbionan 24:10) Sea ku Satanas ta aktua manera “un leon ku ta gruña” òf manera “un angel di lus,” su akusashon ta keda meskos: E ta bisa ku ora bo ta konfrontá difikultat òf tentashon, lo bo stòp di sirbi Dios. Kon bo por kontestá su akusashon i demostrá bo integridat na Dios, manera Jòb a hasi?
OBEDESÉ YEHOVA SU MANDAMENTUNAN
17 Bo por kontestá e desafio di Satanas dor di biba na un manera ku ta agradá Dios. Kiko esaki ta enserá? Beibel ta kontestá: “Stima SEÑOR bo Dios ku henter bo kurason, ku henter bo alma i ku tur bo forsa.” (Deuteronomio 6:5) Segun ku bo amor pa Dios ta krese, mas grandi bo deseo ta bira pa hasi loke e ta rekerí di bo. Apòstel Juan a skirbi: “Esaki ta e amor di Dios, ku nos ta warda su mandamentunan.” Anto si bo ta stima Yehova di henter bo kurason, lo bo ripará ku “su mandamentunan no ta pisá.”—1 Juan 5:3.
18 Kiko Yehova su mandamentunan ta? Algun di nan ta enserá kondukta ku nos tin ku evitá. Por ehèmpel, tuma nota di e kuadro, titulá “Evitá Loke Yehova Ta Odia.” Einan bo ta haña un lista di e tipo di kondukta ku Beibel klaramente ta kondená. Na promé bista, algun di e práktikanan riba e lista kisas no ta parse dje malu ei. Pero despues ku bo meditá riba e tekstonan bíbliko menshoná, lo bo mira probablemente e sabiduria di e leinan di Yehova. Hasi kambio den bo kondukta por ta e reto di mas grandi ku bo a yega di konfrontá. Sin embargo, biba na un manera ku ta agradá Dios ta duna gran satisfakshon i felisidat. (Isaias 48:17, 18) I e ta algu ku ta na bo alkanse. Kon nos por sa esei?
EVITÁ LOKE YEHOVA TA ODIA
- Homisidio.—Eksodo 20:13; 21:22, 23, NW.
- Inmoralidat seksual.—Levítiko 20:10, 13, 15, 16; Romanonan 1:24, 26, 27, 32; 1 Korintionan 6:9, 10.
- Spiritismo.—Deuteronomio 18:9-13; 1 Korintionan 10:21, 22; Galationan 5:20, 21.
- Idolatria.—1 Korintionan 10:14.
- Buracheria.—1 Korintionan 5:11.
- Hòrtamentu.—Levítiko 6:2, 4; Efesionan 4:28.
- Gañamentu.—Proverbionan 6:16, 19; Kolosensenan 3:9; Revelashon 22:15.
- Golosidat.—1 Korintionan 5:11.
- Violensia.—Salmo 11:5; Proverbionan 22:24, 25; Malakias 2:16; Galationan 5:20, 21.
- Abla inapropiá.—Levítiko 19:16; Efesionan 5:4; Kolosensenan 3:8.
- Mal uso di sanger.—Génesis 9:4; Echonan 15:20, 28, 29.
- Nenga di perkurá pa bo famia.—1 Timoteo 5:8.
- Partisipashon den guera òf kontroversianan polítiko di e mundu aki.—Isaias 2:4; Juan 6:15; 17:16.
- Uso di tabako òf droga.—Marko 15:23; 2 Korintionan 7:1.
19 Yehova nunka no ta pidi di nos mas di loke nos por hasi. (Deuteronomio 30:11-14) E konosé nos potensial i nos limitashonnan mas mihó ku nos mes. (Salmo 103:14) Es mas, Yehova por duna nos e fortalesa pa obedes’é. Apòstel Pablo a skirbi: “Dios ta fiel, kende lo no permití pa boso wòrdu tentá mas ku boso por soportá, ma huntu ku e tentashon e lo proveé salida tambe, pa boso por soportá.” (1 Korintionan 10:13) Pa yuda bo soportá, Yehova por asta duna bo “poder mas ayá di loke ta normal.” (2 Korintionan 4:7, NW) Despues ku Pablo a soportá hopi difikultat, e por a bisa: “Pa tur kos mi tin e forsa den birtut di esun ku ta duna mi poder.”—Filipensenan 4:13, NW.
DESAROYÁ KUALIDATNAN KU TA AGRADÁ DIOS
20 Klaru ku agradá Yehova ta enserá mas ku djis evitá loke e ta odia. Tambe bo tin ku stima loke e ta stima. (Romanonan 12:9) Bo ta sinti bo atraí na hende ku ta kompartí bo punto di bista, bo interesnan i norma- i balornan, no ta asina? Yehova tambe. P’esei siña stima e kosnan ku Yehova ta stima. Salmo 15:1-5 ta deskribí algun di e kosnan aki, i einan nos ta lesa tokante e hendenan ku Dios ta konsiderá su amigu. Amigunan di Yehova ta desplegá loke Beibel ta yama “fruta di e spiritu.” E ta inkluí kualidatnan manera “amor, goso, pas, pasenshi, kariño, bondat, fieldat, mansedumbre, dominio propio.”—Galationan 5:22, 23.
21 Lesa i studia Beibel regularmente lo yuda bo desaroyá kualidatnan ku Yehova ta stima. I siña loke Dios ta rekerí, lo yuda bo pone bo pensamentunan na armonia ku Dios su manera di pensa. (Isaias 30:20, 21) Mas bo fortalesé bo amor pa Yehova, mas grandi bo deseo pa biba na un manera ku ta agradá Dios lo ta.
22 Pa biba na un manera ku ta agradá Yehova ta rekerí esfuerso. Beibel ta kompará e proseso di kambia bo bida ku kitamentu di bo personalidat bieu i bistimentu di un nobo. (Kolosensenan 3:9, 10) Pero relashoná ku e mandamentunan di Yehova, e salmista a skirbi: “Obedensia na nan ta trese gran rekompensa kuné.” (Salmo 19:11) Abo tambe lo ripará ku biba na un manera ku ta agradá Dios tin hopi rekompensa. Dor di hasi esei, lo bo duna un kontesta na e desafio di Satanas i hasi Yehova su kurason kontentu!
LOKE BEIBEL TA SIÑA
- Bo por bira Dios su amigu dor di obedes’é.—Santiago 2:23.
- Satanas a kuestioná e integridat di tur hende.—Jòb 1:8, 10, 11; 2:4; Proverbionan 27:11.
- Nos tin ku evitá práktikanan ku no ta agradá Dios.—1 Korintionan 6:9, 10.
- Nos por agradá Yehova dor di odia loke e ta odia i stima loke e ta stima.—Romanonan 12:9.
* Esaki no ta nifiká ku Satanas personalmente ta kontrolá hende ku ta bai kontra bo. Pero Satanas ta e dios di e mundu aki, i henter mundu ta den su poder. (2 Korintionan 4:4; 1 Juan 5:19) Pues nos por ferwagt ku ora nos ta hiba un bida ku ta agradá Dios esei lo ta un proseder ku no ta popular, i algun hende lo bai kontra bo.
Pregunta di Estudio
1, 2. Menshoná algun ehèmpel di hendenan ku Yehova a konsiderá komo su amigunan íntimo.
3. Dikon Yehova a skohe sierto hendenan komo su amigu?
4, 5. Kon Yehova ta sostené su pueblo fuertemente?
6. Ki akusashon Satanas tabatin relashoná ku hende?
7, 8. (a) Dikon Jòb a destaká entre e hendenan di e tempu ei? (b) Kon Satanas a kuestioná Jòb su motibu pa sirbi Dios?
9. Kon Yehova a reakshoná riba e desafio di Satanas, i dikon?
10. Ki pruebanan Jòb a konfrontá, i kon el a reakshoná?
11. (a) Ki di dos akusashon Satanas a hasi relashoná ku Jòb, i kon Yehova a reakshoná? (b) Kon Jòb a reakshoná riba su malesa doloroso?
12. Kon Jòb su kondukta a duna prueba ku e akusashon di Diabel tabata falsu?
13. Kiko a sosodé pasobra Jòb tabata fiel na Dios?
14, 15. Dikon nos por bisa ku e akusashon di Satanas relashoná ku Jòb ta konta pa tur hende?
16. (a) Ki métodonan Satanas ta usa pa purba apartá hende for di Dios? (b) Kon Diabel lo por usa e métodonan aki kontra bo?
17. Kiko ta e motibu prinsipal pa obedesé Yehova su mandamentunan?
18, 19. (a) Menshoná algun di Yehova su mandamentunan. (Wak e kuadro.) (b) Kon nos por sa ku Dios no ta pidiendo demasiado for di nos?
20. Ki kualidatnan ku ta agradá Dios bo mester desaroyá, i pakiko nan ta importante?
21. Kiko lo yuda bo desaroyá kualidatnan ku Yehova ta stima?
22. Kiko lo bo logra si bo ta biba na un manera ku ta agradá Dios?


c: text/html

text:
Compartir tu Busqueda
Videos Relacionados
La vida es un baile - juan carlos hurtado el andariego
Escucha y Descarga la mejor Musica de Labidas Un Baile El Adariego mp3 Gratis en Linea, Musica Labidas Un Baile El Adariego MP3 Online Free
Download Labidas Un Baile El Adariego xd, atau dengar mp3 Labidas Un Baile El Adariego online sebelum download mp3 tersebut. (Labidas Un Baile El Adariego.mp3) Labidas Un Baile El Adariego download, Labidas Un Baile El Adariego mp3 percuma, carian Labidas Un Baile El Adariego mp3 download, Labidas Un Baile El Adariego music download, free mp3 Labidas Un Baile El Adariego.

robotstxt: allowed

filter: keep


text:
Bonaire, Sint Eustatius y Saba (Caribe Hulandes) tin un status nobo como municipionan particular. Cu e statua aki nan ta pertenece directamente na Hulanda. For di 10 di october 2010 Hulanda ta tuma e tareanan administrativo di gobierno di Antiya Hulandes pa su cuenta.
Municipionan particular
Cu nan status nobo di “municipio particular” e islanan a keda oficialmente reconoci como “entidad publico” di Hulanda. Esaki ta regla den Wet Openbare lichamen BES (Ley Entidadnan Publico BES). Otro entidadnan publico ta Reino, municipio-, provincia- y institucionnan di derecho publico pa ehecucion di tareanan di caminda, canal y haf.


text:
Archivo di February, 2014
ORANJESTAD (AAN): Dia 9 di februari tabata tin un caso di candela den cushina di Mido na Piedra Plat. Aki un chines den cushina a haya cu azeta cayente cu a pega candela. Cu urgencia a manda polis, ambulance y tambe bomberonan.
E restaurant tabata tin basta cliente den dje y un di e clientenan a bai den accion mesora pa paga e candela den cushina. Polis a yega y pidi pa ambulance cu urgencia.
Bomberonan a topa cu e restaurant yena cu huma cu tur porta habri pa ventilacion y e chines ta cana rond cu kemadura na su man y cara sperando riba ambulance.
ORANJESTAD (AAN): Ayera tardi a tuma luga e introducion oficial di Boticanan Mediq riba nos isla. Pa e ocasion special aki a tene un recepcion na Botica Central na Sta. Cruz na unda tabata presente un cantidad grandi di invitado y dignatarionan.
E ultimo lunanan tur e 6 boticanan Visser riba Aruba a conoce un renobacion y un cambio di look. Famia Visser a dedica e comienso nobo aki na e vision di fundador di e compania Sr. Jan Visser y na e perseverancia di su esposa Sra. Selva Visser Lampe. Hopi pabien!
Lab Dom di Suiza den negociacionnan pa establece clinica di rehuvenecimento celular na Aruba
ORANJESTAD (AAN): Companianan di renombre mundial ta mustrando interes den inverti na nos isla. Esaki a keda demostra door di e pasonan cu Laboratoires Dom (Suisse) Inc. ta canando pa establece na Aruba un proyecto di turismo medico di un nivel masha halto cu lo pone e nomber di Aruba resona na nivel internacional.
Lab Dom ta un compania lider mundial den medicina regenerativo y terapia celular cu tin su oficina central na Suiza y ta conta cu un oficina regional na Kota Kinabalu, Malaysia.
Hopi contradiccion di palabra a hunga un rol grandi den negociacion di Westin Hotel
ORANJESTAD (AAN): Inversionistanan cu a inverti pa cumpra Westin Hotel ta mira hancho pa nan y small pa nos localnan, tampoco no ta tene na cuenta riba e peso di desempleo pa cu e pais. Sinembargo hotel all inclusive no ta beneficia ningun pais turistico y Aruba tampoco.
Manager Director di Blossoms Restaurant sr. Clifton Wong ta duna di conoce cu na momento cu a dicidi di bay corte abogado di Aruba hotel enterprises a bisa den corte cu probablemente cu nan no ta ni sigur si e benta di e hotel ta bay door y a avisa den corte cu Blossoms restaurant ta actuando prematuro. Sinembargo nada di esaki ta cuadra cu berdad.
Den corte a wordo bisa algo y pafo tin otro situacion ta pasando unda cu e hotel ta manda carta na tur departamento di tour y tambe checking pa e hotel pa stop cu e operacion inmediato pa e hotel no haya cliente.
ORANJESTAD (AAN): Pa dos aña caba tin un caso andando den corte unda cu Laboratorio Familiar a demanda AZV pa motibo di a impone un presupuesto riba nan, contra e palabracion cu tin pa paga di tarifanane stableci via ley.
Abogado mr. Chris Lejuez, a splica cu Laboratorium Familiar a cuminsa un caso contra AZV na 2012 basa riba e decision cu nan a tuma na 2011 di impone un presupuesto riba Laboratorio familiar. AZV, e Abogado a splica a tuma un decision riba nan mes cu e contract cu e tin cu LF, tarifanan cu e mester paga basa riba ley ta wordo poni un banda y ta pone un presupuesto di 20% menos pa Laboratorio Familiar.
Esaki a causa cu durante 2 luna di 2011 no por a cobra su placa. Na tanto 2012 y 2013 AZV a bolbe haci esaki. Riba dje AZV den forma unilateral a dicidi cu si Laboratorio Familiar no ta cumpli cu loke AZV kier pa nan haci, nan ta kibra e contract.
Tur 5 sospechoso ta tras di trali
ORANJESTAD (AAN) : Bon trabao den ekipo y accion rapido un biaha mas a resulta den detencionnan “relampago” di parti di Cuerpo Policial riba diahuebs, ora cu apenas dos ora despues cu un atraco a tuma luga na Brazil Food Center, Polis a logra resolve e caso aki.
Pa Cuerpo Policial esaki tabata literalmente “twee vliegen in een klap”. Ademas di e caso di atraco di Brazil Food Center, e cinco hobennan, cu inicialnan J.D.S. (20 aña), M.G.L. (17 aña), A.A.S (18 aña), E.M.S. (19 aña) y G.J.S. (22 aña), tambe ta wordo sospecha di a orkestra y comete e atraco diaranson anochi na Lusitana Bar.
Mr Chris Lejuez:
ORANJESTAD (AAN): Ainda ta deteni e homber sospecha di maltrato pisa cu consecuencianan fatal, cual incidente a tuma luga den fin di siman na un club nocturno. Den e caso aki e sospechoso ta wordo representa pa Abogado mr. Chris Lejuez.
Pa cuminsa, e Abogado a enfatisa cu aki ta trata di un caso hopi lamentable unda cu un persona a perde su bida. Pa loke ta su cliente, ya caba Fiscal a informe cu e lo keda deteni te dia cu su caso wordo presenta dilanti mesa berde, esta ora cu e caso wordo trata profundamente.
E abogado a splica cu loke e por a compronde di su cliente ta cu, e victima den e caso aki a expresa cosnan di bida personal di e sospechoso cu a causa un efecto asina grandi cu el a reacciona di forma impulsivo.
Tur movecion di compra di hotel Westin a bay den un forma inhusto pa Aruba
ORANJESTAD(AAN): Oficialmente Westin Aruba Resort a cera su portanan desde 26 di februari 2014. Sinembargo ainda a keda un situacion cu no ta completamente cla. Manager Director di Blossoms Restaurant sr. Clifton Wong hunto cu su abogado Patrick Brown y e manager nan di Blossoms a yama un conferencia di prensa riba e situacion di nan como restaurant riba e decisionnan cu doñonan nobo di Westin Hotel a tuma sin sinta cu nan na mesa. Actualmente Blossoms Restaurant den Westin Hotel ta habri y lo keda habri durante di e renovacion di e hotel.
ORANJESTAD (AAN): Durante temporada di Carnaval tin hopi mal comportacion. Uzo di alcohol sin paga tino y relacion sexual sin proteccion ta algo cu ta pasa cu frecuencia den e temporada aki. Ta p’esey Departamento di Salud Publico kier enfoca awe riba Malesanan Transmiti Sexualmente (MTS). MTS ta un di e consecuencianan di tene relacion sexual sin proteccion. MTS ta algo serio cu mester di tratamento medico. Sin tratamento medico un MTS por causa dolor, sufrimento y hasta morto.
MTS por afecta e hende homber y hende muhe su habilidad pa tin yiu den futuro. Na Aruba mas hende homber den edad di 25-44 aña ta keda afecta pa Syfilis, mientras hende muhe ta esunnan mas cu ta keda afecta pa Chlamydia.
Algun MTS ta curabel y otro no. Malesa Transmiti Sexualmente manera Gonorea (drip), Syfilis, Chlamydia y otro secrecion abnormal ta curabel. Otro MTS manera Herpes tin remedi pa control’e, pero no por cur’e.
Pa Hepatitis B y fret venerico por haya vacuna contra esakinan, pero si bo haya un di nan no tin cura p’e. HIV tambe ainda no tin cura p’e, pero por tene bou control pa basta tempo uzando remedi. Awendia ta considera HIV un malesa cronico aunke ainda uno transmitibel.
ORANJESTAD (AAN): Ayera tardi a tuma luga e introducion oficial di Boticanan Mediq riba nos isla. Pa e ocasion special aki a tene un recepcion na Botica Central na Sta. Cruz na unda tabata presente un cantidad grandi di invitado y dignatarionan.
Manera tur hende por a mira caba e ultimo lunanan tur e 6 boticanan Visser riba Aruba a conoce un renobacion y un cambio di look completamente nobo. Te hasta ta’sina cu un di boticanan aki a wordo muda pa su localidad nobo na Noord.
Tur di e boticanan aki a haya e nomber di Mediq su dilanti, cual ta encera cu e exitoso cadena di boticanan Hulandes aki awor ta ser representa den forma di “Franchise” pa Visser Holding na Aruba. Dr. Richard Visser na nomber di famia Visser a hiba un discurso elaborando riba e historia di e compania cu 47 aña pasa su mayornan a inicia y cu awor a drenta den un partnership cu Mediq.
y otro number straño cu ta pidi pa yama bek pasando rond atrobe.
ORANJESTAD (AAN) — Usuarionan di Celular sea alerta pa yamada y mensahenan cu ta bin di number di telefoon ‘+43820946009 of otro number desconoci. Usuarionan di celular tur rond di mundo por bira victima di estafa via nan telefon celular.
Un estafador ta yama un abonado of e ta manda un mensahe pa e abonado den cual e ta urgi nan pa yama bek na un number internacional cu ta cuminsa cu ‘+043…’ of otro number desconoci cu ta bin procedente di otro lugar.
Estafa di number desconoci internacional
Den pasado varios hende na Aruba tambe a ricibi e tipo di yamada y mensahenan aki caba. Actualmente ta uno cu tin e number cu ta cuminsa cu +43….. E personanan fraudulento aki cu ta tras di e estafa aki por ta ganando di e negoshi aki door di ta haya e pago pa e yamadanan aki. E estafa aki ta mik riba un gran cantidad di rednan di cellular rond mundo.
ORANJESTAD (AAN): Oficina Central di Estadistica (CBS) lo bay organiza durante e lunanan di september te cu november 2014 un Censo Economico.
Kico ta un censo economico? Un censo economico ta un encuesta dirigi riba tur unidad economico den un pais. Un censo economico ta e proceso total caminda ta colecta, compila, evalua, analisa y publica datonan economico di tur unidad den un pais riba un fecha specifico.
Pa planifica y implementa desaroyo economico y social, actividad administrativo of investigacion cientifico den e pais aki, ta necesario pa haya datonan confiabel y detaya di e cantidad y distribucion di unidadnan economico segun varios categoria. Censo economico ta e fuente principal di e estadisticanan basico aki cu ta cubri no solamente e unidadnan den sector formal pero tambe den sector informal.
Durante e Censo Economico aki lo wordo puntra na e unidadnan pa suministra datonan di, entre otro, nan actividad economico, e cantidad di empleadonan cu nan tin den servicio y e suma total na salarionan paga na e empleadonan aki. Tambe lo wordo puntra na e unidadnan aki informacionnan relaciona cu nan contribucion na e sector di turismo.
ORANJESTAD (AAN): Pa loke ta e sucedido mes den e caso di Gusto Bar, e Abogado mr Chris Lejuez a bisa cu su cliente no ta papia mucho, pasobra e tambe a keda afecta cu tin un persona a perde su bida pero cu e sucedido tin consecuencia p’e y lo afecta esnan rond di dje tambe.
E hecho, e por a compronde, a sosode ora cu e luga tabata cerando su portanan. Mester saca tur hende pa evita cu e luga wordo haya habri despues di e ora di cierre legal. E discusion a surgi ora cu un grupo, entre nan e victima, a bolbe despues cu nan a wordo saca pa cera e luga.
For di Fiscal e Abogado a compronde, cu e famia no tabata kier pa haci autopsia. E motibo tabata cu nan religion no ta permiti pa habri e curpa despues cu e persona a fayece caba. Sinembargo e Patologo di su banda a bisa, cu e informacionnan cu e ta dispone di dje tabata suficiente caba pa determina e causa di e fayecimento.
MEP cu mensahe pa Minister Schwengle: en bes di hisa e prima di AZV, baha e gasto di construccion di hospital.
ORANJESTAD (AAN): Recientemente Minister Schwengle a anuncia cu e ta bai hisa e prima di AZV, pasobra e gastonan di construccion di Hospital ta halto y ta pueblo tin cu paga pa esaki.
Pero locual cu Minister Schwengle ta sconde pa pueblo ta cu su gobierno di AVP a scoge e compania cu a ofrece e costo di mas halto, 42 miyon florin di mas!
Normalmente ta scoge esun cu por traha e proyecto na prijs mas razonable. Den e caso aki, e compania Frances Bouygues a ofrese un gasto cu ta total 42 miyon florin mas abou. Bouygues ta un compania renombra internacionalmente, cu amplio experiencia den e ramo aki.
Banco Central
ORANJESTAD (AAN): Banco Central di Aruba (BCA) ta conclui den su Relato Mensual di December 2013 cu e cantidad di placa den circulacion a baha cu Afl. 102.7 miyon te na Afl. 3.293,8 miyon, resultando for di un caida den tanto e activo domestico netto como den e reserva di divisa netto (excluyendo diferencianan den revaluacion di oro y reservanan internacional) di, respectivamente, Afl. 56,0 miyon y Afl. 46,7 miyon.
E bahada den e componente domestico di e cantidad di placa den circulacion a resulta for di un reduction di Afl. 71,4 miyon den credito domestico, cual a wordo parcialmente mitiga pa un subida di Afl. 15,4 miyon den transaccionnan no relata na credito.
Credito domestico a baha principalmente door di un bahada di Afl. 73,2 miyon den e debe netto di e sector publico na e sector bancario, atribui principalmente na un subida di Afl. 55,2 miyon den e depositonan di gobierno.


text:
Archivo di July, 2011
Cumpleaños Diasabra 30 juli 2011
Awe ta cumpli un aña mas di su lekker leven JOURAINE WERLEMAN, eta haya brasa y sunchi di su mama tata su prinsnan Nathan y Clayton su rumannan Judella y Bjorn, tur su coleganan di trabao! y dimes di su BFF nan mes mes las bichas Judella (Della:D , Sheidy (Shei:D , Marissa (Lien:D y Sharlitza (Sha:D y Lisa cu awenochi ta bay ALL OUT riba un trip, tur ta manda bise: AWE SI BO MAG ABUSA DI E J.W. OF TA BOTER BERDE OF TA CHILL?? haha enjoy your day bichaaaaa! Gotcha!!!
WEB kier 21% di aumento pero PriceWaterhouse a descubri cu 9% mes ta suficiente
Dialuna Gobierno lo anuncia aumento di awa y coriente
Pregunta ta cuanto biaha caba WEB a yega di comete e tipo di “eror” nan asina den cifra??
ORANJESTAD(AAN): Cu un director cu ta dicidi pa tuma vakantie mey mey di un disputa asina serio entre doño di WEB y gerencia, cu un director suplente cu ta demostra un actitud asina arogante pa cu su doño di trabou y un realidad cu e compania Price Waterhouse a descubri cu WEB su peticion di aumento ta desproporcional, asina Gobierno a start negosacion diahuebs y a continua diabierna henter dia na Bestuurskantoor. Na final a yega na un acuerdo pa aumenta tarifanan entrante dia 1 di augustus, pero dialuna lo anuncia esaki den forma oficial.
Gobierno no ta permiti un aumento di coriente y awa cu 21%
ORANJESTAD(AAN):– Diahuebs tabata un dia hopi crucial pa e pueblo di Aruba. Gobierno a tene diferente reunion. Den un dialogo riba energia y tarifa social na dado momento esnan di Web y Siwa te hasta a bandona mesa lagando gremionan y gobierno sinta. Gobierno ta haciendo e maximo esfuerzo pa Web no aumenta e prijs di awa y coriente. Ta wordo menciona un aumento di 21%. Diahuebs anochi gobierno a reuni cu esnan di Web y Siwa. E reunion aki a termina den careda di 11or di anochi. A purba haya esnan di Siwa y Web pero e cansancio a pone cu nan a prefera di no papia ainda. A logra entrevista cu e prome mandatario pa e splica riba e esfuerzonan di gobierno.
“ Booshi Wever a coba un buraco pa mi persona y pa Mervin Ras y awor e mes a cay aden”
Segun Parlamentario Independiente Marisol Lopez _ Tromp:
ORANJESTAD (AAN) — DIARIO a entrevista e Parlamentario Independiente, drs. Marisol Lopez- Tromp, relaciona cu e salida di sr. Booshi Wever for di e partido geel y con e ta mira e desaroyo aki. El a cuminza pa corda con su persona hunto cu Parlamentario drs. Mervin Ras a wordo saca for di e fraccion di MEP, consecuentemente for di e partido, pasobra nan a vota na fabor di cambia edad di pension di minister y parlamentarionan pa 60 aña. E momento ey di ocho asiento fraccion di MEP a baha pa seis, y awor a keda cu cinco. Parlamentario Marisol- Lopez Tromp a haci e observacion cu Booshi Wever a traha un buraco pa su persona y pa Marvin Ras, den cual awor e mes a cay aden, y apenas seis luna despues su coleganan a lague cay, y awor e ta declarando su mes independiente, aunke esaki ta un palabra cu e no kier hinca den su boca, y ta papia di parlamentario suigeneris, of parlamentario ciudadano.
Plan di estimulo economico di Gabinete Mike Eman dunando su frutonan
ORANJESTAD(AAN):– For di dia di instalacion di Gabinete Mike Eman, un di e prioridadnan tabata pa yuda pueblo di Aruba recupera nan poder di compra y pa asina Aruba garantisa crecemento economico di Aruba. “Awe nos por mira den relatonan di institutonan oficial manera Banco Central di Aruba cu plan di estimulo economico di Gobierno di Aruba ta logrando su meta di trece e economia di Aruba bek ariba pia,” segun e titular di Finanza Publico ing. Mike de Meza.
Den nan comunicado Banco Central di Aruba ta mustra claramente cu indicadornan economico ta duna señalnan di un mehoransa continuo. “Ora cu nos a tuma rienda over di Aruba, nos tabata meymey di un recesion cu un contraccion economico di 14%, cu ta casi tres biaha mas hopi cu e caida economico cu Hulanda a haya su mes aden.”
Caso contra interpretacion di Dept di Labor
Abogado MONICA KOCK
DLP ta duna informacion eroneo tocante derecho di lechi di pecho
ORANJESTAD(AAN)– Recientemente abogado mr. Monica Kock a cuminsa un caso contra e interpretacion di Departamento di Labor (DLP) concerni e derecho di un mama pa duna lechi di pecho na su baby. DLP ta nenga e mama pa e por bay cas duna lechi di pecho y ta exigi cu e mama mester duna lechi di pecho na trabao. Kiermen e mester laga un hende trece su baby trabao pa e por duna lechi di pecho. Tambe e Director di DLP ta duna informacion pa medio di un circulario kico e derecho di e mama ta ensera. DLP ta informa cu ora e doño di trabao tin un lugar adecua disponibel pa e mama por duna lechi di pecho den e lugar, cu esey ta trece cu ne cu e mama mester duna lechi di pecho na trabao y no por bay cas.
Studiantenan cu ta saliendo Diadomingo pa Hulanda a haya un bon preparacion
Minister Arthur Dowers:
E lo ta na aeropuerto pa dispidi nan!
ORANJESTAD (AAN) – Minister di Husticia, mr. Arthur Dowers, a declara den un entrevista cu DIARIO, cu e salida di studiantenan pa Hulanda, semper ta algo emocional, debi cu nan a biba pa tanto aña den nan cas, bao guia y proteccion di nan mayornan, y awor nan mayornan ta habri nan man, pa laga nan asumi un reto nobo den nan bida. El a subraya cu e preparacion pa e studiantenan a wordo bon haci manera semper for di pasado. Nan ta wordo prepara no solamente pa nan viahe, pero pa e cosnan basico cu nan mester atende cune na Hulanda.
WEB a bandona Dialogo Social riba aumento di tarifa
WEB ta insisti aumento cu 21%
ORANJESTAD (AAN): Un reunion cu mester a tuma 3 ora di tempo a caba den algo mas cu mey ora. Dialogo Social riba energia a cuminsa 4’or y mester a sigui te 7’or, pero e reunion a caba na mitad caminda. Cu esaki no a alcansa un acuerdo riba adaptacion di tarifa di awa y coriente.
Durante e reunion cu gremio comercial, sindical, Utilities NV, WEB NV y NV Elmar y Gobierno, a keda di analisa e situacion actual na WEB y evalua un aumento. Pa WEB, nan ta boga pa un aumento di 21% di e tarifa di awa y coriente. Pero, durante e dialogo ayera, Gobierno a propone pa aumenta e tarifa cu 9% pa awo y evalua pa otro luna si ta hise mas. Prome cu e proposicion, NV Elmar a haci un presentacion riba nan situacion financiero. Na momento a yega na turno pa WEB presenta, e director interino Richard Frank a disculpa su mes bisando cu ayera mainta nan a bise di e reunion sin cu e por a prepara pa un presentacion completo.
Gobierno a presenta socializacion di tarifa di coriente
Un famia promedio lo no sinti efecto di cualkier aumento di prijs
ORANJESTAD (AAN): Durante e reunion di Dialogo Social entre gobierno, dunador di trabao y sindicatonan, Gobierno a presenta un plan di socializacion di tarifanan di coriente. Cu e socializacion aki 50% di e usuarionan lo no worde afecta pa cualkier aumento di coriente. Esaki ta algo nobo y un refleho di e vision di Gabinete Mike Eman. Un vision na unda e calidad di bida di e Arubiano ta para central, segun Gobierno. Aumento sin mas di tarifa di coriente ta algo cu Gabinete Mike Eman ta trata na tur forma di evita y si mester aumenta mes cu esaki lo no tin efecto riba esnan cu ta consumi poco coriente. Durante e ultimo lunanan gremionan comercial y sindical hunto cu gobierno a reuni riba e gastonan di awa y coriente cu tin un efecto negativo riba nos economia.
Crisis di cash flow na WEB
ORANJESTAD (AAN)* E fin di luna aki, WEB a enfrenta un crisis serio di cashflow cu a haci cu a notifica e contratistanan cu no tin suficiente placa pa paga nan. A duna 1 dia liber mientras tabata spera riba banco pa duna un fianza rápidamente. Den e crisis aki e director di WEB a baha bay cu vacacion y a dicidi di laga e director suplente kima su dedenan cu e situación cu a presenta.
Ta inminente cu lo aumenta e prijs di awa y coriente atrobe mientras cu e proyecto pa cu gas natural LNG ta riba un horizonte hopi leu ainda. E crisis di cashflow a pone cu gobierno a core y trata di intermedia cu banconan pa asina pone likidez inmediatamente na disposición di WEB.
Grupo grandi trahando pa regula estrictamente, transportacion y desembarke combustible na waf Barcadera
Director di APA sr. Alfonso Boekhoudt:
ORANJESTAD (AAN) – Durante un entrevista cu director di Aruba Port Authority, sr. Alfonso Boekhoudt, DIARIO a puntre tocante e tema cu a trece basta polemica despues cu a bati voz di alarma, relaciona cu e combustible cu ta bin for di Venezuela y ta drenta via waf di Barcadera, bao condicionnan di halto grado di inseguridad di embarke, transportacion y desembarke.
“ Ta asina cu via nos waf semper caba materialnan peligroso ta worde transporta, sea pa nos Isla mes of pa pasa via nos isla bay afo. E no ta algo cu awor diripiente tin material cu por forma cierto peligro, ta worde transporta. Mester pone na cla cu den waf mester percura pa tin procedurenan pa maneha e carganan di e forma aki, cu ta peligroso”, director di APA acentua.
El a agrega cu e reglanan internacional cu ta existi cu ta deal cu con pa transporta materialnan peligroso, no ta aplicable pa e tipo di botonan cu ta transporta e combustible.
“ Pa tal motibo nos mester a tuma un bon analisis di e situacion, con e ta pasa, kico ta realmente, tur e problemanan cu nos tin cu e forma con e ta worde transporta, kico ta e peligronan cu e ta trece pa cual tur grupo di hende, y con ta e forma apto cu nos ta kere cu e mester worde transporta y almacena, na Aruba”, sr. Boekhoudt a añadi.
Cumpleaños Diabierna 29 Juli 2011
Awe ta cumpli 2 aña e prinses di cas Lisjennie Morillo.Felicitacion,abrasos y sunchi e ta haja di su papi Junny y mami Wendy.
Y di su welonan Donisio y Genaro,wela Rica.Tambe di su madrina Ludwina y padrino Sergio.Masha pabien tambe e ta haja di
su tanta- y omonan,primo- y primanan y di tur su amiguito y amiguitanan di Hello Kitty Speelschool.Y di demas famia.
Cu Senjor Hesus drama su bendicion riba dje pa e por cumpli hopi aña mas di bida y dune hopi salud.Y pa e bira bon mucha.
Tiara Air su Air Ambulance lanza oficialmente pa salba bida di hende
ORANJESTAD (AAN): Na aeropuerto den forma official a anuncia e yegada y presencia di e Air Ambulance di Tiara Air na Aruba. E tin algun dia caba riba e isla y a haci tambe algun test. Tabata un ocasion hopi special caminda e director, minister di transporte etc tabata presente.
Den VIP room di aeropuerto e prome palabranan a mustra con satisfecho e grupo di Tiara Air ta pa un otro stap grandi mas como compania. Alejandro Muyale director di Tiara Air a hiba palabra. El a splica y comenta un tiki riba e historia pa logra e Air Ambulance na Aruba. Mirando e cantidad di turista y habitante riba nos isla tabata hopi importante pa logra un Air Ambulance para 24 ora pa dia na Aruba. Minister Otmar Oduber tabata presente.
Un famia promedio lo no sinti efecto di cualkier aumento di prijs
Gobierno a presenta socializacion di tarifa di coriente
ORANJESTAD (AAN): Durante e reunion di Dialogo Social entre gobierno, dunador di trabao y sindicatonan, Gobierno a presenta un plan di socializacion di tarifanan di coriente. Cu e socializacion aki 50% di e usuarionan lo no worde afecta pa cualkier aumento di coriente. Esaki ta algo nobo y un refleho di e vision di Gabinete Mike Eman. Un vision na unda e calidad di bida di e Arubiano ta para central, segun Gobierno. Aumento sin mas di tarifa di coriente ta algo cu Gabinete Mike Eman ta trata na tur forma di evita y si mester aumenta mes cu esaki lo no tin efecto riba esnan cu ta consumi poco coriente. Durante e ultimo lunanan gremionan comercial y sindical hunto cu gobierno a reuni riba e gastonan di awa y coriente cu tin un efecto negativo riba nos economia.


text:
WILLEMSTAD – E aktitut di modelahe politiko ku pa dekadanan a bin ta ser praktika den gobernashon di nos pais, tin nos komunidat defrouda i frustra, sin sa mas unda nos tin ku kue ante tantu inkompetensha i improvisashon. Un biaha ta esaki, un biaha ta esaya, ta hasi esaki, ta hasi esaya. Ora no tin mas kaminda pa kue, ta bisa ku ta esnan ku tatei a bai laga un kos brua, mester investiga nan, ku yen di pero ku komma mas. Lamentablemente, ta di e manera aki e historia a bin ta ser skirbi durante mas di 30 anya.
Ta bin kada tempu ku un lokura di medida ku ta pone tur hende na kareda, ta diskuti, ta papia di dialogo nashonal, den parlamento ta kome otro, mientras ku ministernan ta kana modela papia di kosnan ku hopi biaha nan no konose al detaye. Ora no bin resultado konkreto, nan ta bisa ku ta e aparato gubernamental ta inefisiente, ku tin dimas empleado publiko, pero ku lo no manda niun hende kas.
Ta sali papia di gabinete di transishon, di eksperto, di transparensha, usa yen palabra grandi, pero di solushonnan mes ketu ketu ketu. Problemanan di tur indole a montona riba otro. Ideologianan politiko ta krusa den i door di otro, mayoria infekta ku e virus neoliberal ku a destrui mundu i ku na Korsou so ta sigui kere den dje, tantu serka esnan di derecha komo esnan ku ta brua yama nan mes iskierda.
Tur hende ke ta prome, no importa ki danyo e por hasi na otronan, pone pia aki pone pia aya, traha trampa pa otro i papia bai gol sin solushona nada. Konstantemente nos ta tende ku nan ta bai hasi esaki, hasi esaya, pa na final di dia, nan no hasi nada, i si nan hasi mes, ta alguito of un kos pa tanten. E eskusa na moda ta ku no tin plaka, e no ta riba presupuesto, mientras ku algun anya pasa tabata bisa ku ora Hulanda paga parti di nos debenan, lo sobra plaka pa hasi kos pa pueblo.
Unda e plakanan ta, Kristu so sa. Manera semper, ta akusa otro di ladron i korupto sin nada pasa i te ora ku bo ke bira, elekshon ta bolbe bati na porta, ta bai bario bai kakel i pa kolmo e votado ta kai aden atrobe, ku algun variante, poniendo el mismo negrito de distinto sombrero na poder.
Estadistika ta base di evaluashon di un gobernashon, di desaroyo di un pais i no e konstante bla bla bla. Ora un gobiernu sinta mester presenta e sifranan di pobresa, empleo, bibienda, salu, ets., presenta e plannan pa atende konkretamenmte ku e problemanan i prome ku baha, mustra ku sifranan, estadistikanan konkreto, kiko a logra. Sobra ta kontamentu di kuenta ku muziek di zoembie.
Modelahe de pura sepa.
Nelson Pierre


text:
WILLEMSTAD – Ta inakseptabel ku personal di imigrashon na aeropuerto ta bira dos Venezolano ku a yega Kòrsou bek, pasombra nan no trin sèn kèsh serka nan. E kos aki ta inkreibel i ta na su lugá pa Minister di Hustisia ku ta enkargá ku atmishon i ekspulshon di turista, duna un splikashon ta kon algu asina aki por sosodé, siendo ku e hendenan aki ya tabata tin nan hotèl i outo di hür paga i tabata tin sèn riba nan karchi di krédito.
Si ta di e forma aki nos ke promové Kòrsou komo un lugá turístiko, no solamente pa Venezolanonan, pero pa tur hende di oro paisnan pa bin bishita Kòrsou, nos ta kompletamente robes.
Nos sa ku awendia masha poko hende ta kana ku plaka kèsh den nan saku. Kasi tur hende ta pone sea e sèn riba un debit card o ta hasi uso di nan karchi di krédito ora ku nan ta bai biaha.
Parse ku ta aki na Kòrsou so personal di imigrashon ta bisa e turistanan ku ta duelnan ku nan no tin sèn kèsh riba nan i ta mandánan bek nan pais, siendo ku nan a bin trese divisa pa nos.
Inkreibel e asuntu aki ta i nos ta kere ku Minister di Hustisia, pero mas ku tur kos tambe Minister di Turismo Stanley Palm mester laga su bos resoná, pasombra nos sa ku p.,e. Ofisina di Turismo ta hinkando bastante mil florin di nos plaka di belasting den promoshon na diferente pais i awor nos ta manda un mensahe na nan pa bini ku plaka kèsh, paso bo karchi di krédito no tin balor aki.
Pa kolmo, tur hende sa ku Gobièrnu Venezolano ta duna e biahero mil dòler pa e bini Kòrsou, di kua 700 riba su karchi i 300 kèsh. Awor nos ke promové e turista pa e bin kana ku kèsh ku chèns e lo keda atraká i nan bai ku su plaka tambe. Inkreibel e asuntu aki ta. Kòrsou den aña 2014
Giovanni Atalita


text:
Archivo di July, 2009
ORANJESTAD (AAN): Dos biaha caba, AZV ta violando sentencia di Huez, door di keda sin paga placa cu a worde gana hustamente door di e mihor neurologo di Aruba, esta Dr. Vallejo.
E biaha aki, parce cu ta un funcionario di seccion Financiero di AZV ta bin cu excusa fofo… pa asina viola e sentencia di Huez.
Manera ta conoci, Dr. Vallejo a haye obliga na pone caso dilanti Huez, debi cu e instancia di AZV ta comete abuso contra dje, reteniendo pago. E impresion cu Dr. Vallejo tabatin, ta cu e Aseguro General di Aruba ta sancionando e docter pa su ideanan politico, y di forma parti di oposicion di Gobierno.
ORANJESTAD (AAN): Riba Diamars, pa medio di vocero policial a keda suministra oficialmente di ladronicia y kiebro cu a tuma lugar dialuna marduga na Botica di Servicio Maria na Santa Cruz.
Parce cu no ta prome biaha cu posiblemente e mesun ladron a logra kibra drenta, tira man riba caha di placa. Patruya Santa Cruz cu a presenta a topa cu un guardia di seguridad.
Segun e guardia su version, e ta encarga cu vigilancia na Valero Santa Cruz., na un dado momento el a desorden pa cual el a bay tira un bista pa averigua kico lo por a tuma lugar. El a bin constata cu desconoci a destrui porta glas di Botica Maria cu bloki.
ORANJESTAD(AAN)– – “Aruba mester di un cambio di gobernacion hopi rapido. Un cambio cu lo duna empresanan y e pueblo seguridad atrobe. Un cambio di gobernacion ta e unico remedi y forma pa ataca e crisis grandi cu nos ta enfrentando na e momentonan aki”, palabranan fuerte di lider di partido AVP mr. Mike Eman.
Mike Eman a habri e conferencia di prensa semanal di partido AVP bisando cu e kier a dedica henter e conferencia di prensa na e situacion hopi grave pa loke ta Aruba su desaroyo economico y su futuro dor di e situacion dramatico di nos refineria Valero. Cada ora cu pasa empresanan cu ta trahando den Valero ta notificando hopi empleado cu no tin trabou mas pa nan.
ORANJESTAD (AAN): For di basta dia DIARIO a bin ta papiando riba e situacion serio cu nos hubentud ta pasando aden. Tin casonan caminda ya caba a bati alarma na autoridad pa cosnan realmente lamentable cu ta sosodiendo den nos comunidad.
Algun siman atras nos a bin cu informacion alertando riba e hecho cu na Aruba tin e wela mas jong di mundo, locual no ta nada pa gaba ni haci fanfarea di esaki.
E casonan di embarazo hubenil na Aruba cada dia ta bay den aumento. Tin datonan di un mucha cu a sali na estado cu unicamente 11 aña, aki na nos isla y asina mes nos por sigui menciona mas ehemplonan.
ORANJESTAD(AAN): Ora cu DIARIO a bisa cu e tino di e fiscal Casper van der Schaft ta otro caminda nos ta bolbe haya confirmacion di esaki. Otro eror mesun fiscal a comete.
Mientras cu polis ta labora pa pueblo sosega, ministerio publico ta sigui faya y asina mas sospechoso ta sigui sali liber. DIARIO a busca contacto cu abogado mr Edwin Duijneveld pasobra tan et su persona ta representa e famia chines di Cheng Xing.
DIARIO ta sigur cu den detayenan cu tin e abogado aki sigur no ta laga ningun eror pasa bay.
ORANJESTAD (AAN): E dianan aki Douane Recherche ta atento y ta hiba un control severo na aeropuerto.
Den un tempo relativamente corto nan tabata sa di detecta dos homber cu tabata na punto di viaha pa hulanda.
Den nos edicion di ayera a keda publica di e dos hombernan supuestamente bon amigo di defunto Guiseppe Arend Phelipa mihor conoci como “Eppy”.
Manera ta conoci “Eppy” a worde asesina altura di Golden Gate diadomingo al instante door di a ricibi un tiro fatal den cabez.
ORANJESTAD (AAN):Keda pega den historia y discuti locual a pasa añanan anterior, no tin relevancia pa e desaroyo actual. E momentonan aki, no tin tempo di perde di discuti pasado y keda stagna den tempo.
Awor mas cu nunca nos mester ta pragmatico, creativo y uni pa hunto resolve retonan grandi cu nos dushi isla ta confrontando. Keda discuti diferencianan di opinion of di color politico di 10 of 20 aña pasa, no ta aporta na solucionan pa nos futuro.
ORANJESTAD (AAN): Aruba a keda sacudi cu otro caso serio mas diadomingo mainta. Un crimen hopi serio caminda e homber Guiseppe Arend Phelipa naci na Curacao a ser mata cu un tiro den cabez.
E caso a pasa den careda di 10’or y e prome información cu a drenta ta cu un hende a worde tira y ta hopi grave.
Berdad na yegada di polis y ambulance a cuminsa trata dune asistencia medico pero for di e momentonan ey por a mira cu e tiro tabata mortal den cabez.
ORANJESTAD(AAN)– Den oranan di diahuebs atardi lider di partido AVP e energico Mike Eman a tene un reunion cu tres persona prominente riba tereno di asuntonan policial y husticia. Hendenan cu un experiencia amplio y un conocimento grandi riba e terenonan ya menciona.
Nan ta e tres ex comisarionan di polis, sr.J.van der Straten, sr.A.Nectar y sr. R.Peterson.
Lamentablemente sr.Rasmijn no por tabata presente.
Tambe tabata presente Luciano Milliard.
ORANJESTAD(AAN)– Segun un comunicado di Comision Un Solo Aruba, e malesa di partido MEP di play santo y gaña hende ta pega masha lihe mes y un di e marioneta nobo di MEP a demostra esaki claramente.
Den e promer encuentro di un posibel candidato riba e lista geel (pasobra e no sa si e ta bay riba dje of banda di dje) cu prensa, e marioneta aki ya caba a bin cu un serie di mentiranan dilanti y tabatin e curashi di ataca Otmar Oduber.
ORANJESTAD (AAN): Pa algun dia caba tin informacionnan drentando na nos mesa di redaccion cu tin cosnan hopi dudoso ta pasando den Departamento di Enseñanza na Aruba. Mayornan ta yamando nos redaccion pa mustra ariba e hecho cu nan yiunan ta obliga pa atende un seminario pa nan por haya un studielening.
Algun di nan ta te hasta mustra ariba e hecho cu e instituto tras di e seminarionan aki tin origennan dudoso. E informacion cu nos ta hayando ta cu e instituto tras di e seminarionan y e seminario mes ta basa ariba enseñansanan di un grupo (algun ta yame “Secta”) cu yama “Insight” y na Francia e grupo aki ta bay bao di e nomber “Innergy”. Na Francia e grupo aki ta considera un “secta peligroso” pa e Parlamento di Francia for di 1996 caba.
ORANJESTAD(AAN):E departamento di warda nos costa mester somenta.
Esey ta e deseo di Hulanda y tambe hopi local cu ainda no por compronde con e minister di husticia a lanta un cuerpo apat cu hendenan arma.
Ministerio Publico mes tabata tin diferencia di opinion grandi riba e departamento aki y su maneho.
E forma cu nan ta drenta cas di hende ta algo cu semper a keda cuestiona.
ORANJESTAD (AAN): Nel Oduber a yama ex pastor Rudy Lampe un porco suchi poco dia pasa. Un ofensa cu nunca antes nos a tende na Aruba entre politiconan. Rudy Lampe ta pastor.
E por a cambia posicion pa un poco tempo pero su profesion ta pastor. Esaki Nel Oduber tambe sa y lo mester tin un respet pa e situacion aki. Nel Oduber tabata un amigo di Rudy Lampe no mucho tempo pasa. Awe DIARIO ta tende cu Rudy Lampe a bula pa defende e mesun Nel Oduber aki contra expresionnan haci door di miembronan di Tweede Kamer na Hulanda.
ORANJESTAD (AAN): Ayera un biaha mas por a nota cu cada dia mas y mas persona ta acudi na Departamento di Salud Publico pa asina haya e vacuna contra griep.
Segun DIARIO tin entendi tur dia e profesionalnan di salud ta hayando un cantidad considerable di hende cu ta acudi pa haya e vacuna aki. Segun informe, un promedio di 2 mil persona pa dia solamente na Playa ta e cantidad promedio.
Pa loke ta Playa y San Nicolas hunto cu por papia di un cantidad di 10 mil persona promedio cu a haya vacuna contra griep te cu aworaki.
ORANJESTAD(AAN)— Ayera nochi a tuma lugar e promer programa livestream Your Vision 2009 cu a resulta di ta un exito total.
E cantidad di hendenan cu tabata sigui e programa aki on line y via Canal 90 como Real FM tabata masha grandi mes, caminda online solamente por papia di un audiencia di riba 600 persona.


text:
Archivo di January, 2014
Presidente di FDA Edwin Roos contento cu proyectonan ta aumentando
ORANJESTAD (AAN): Minister di Finanza y Organisacion Gubernamental Juan David Yrausquin a firma diaranson mainta algun acuerdo cu Fondo Desaroyo Aruba (FDA) relaciona cu financiamento di proyectonan cu ta wordo promovi door di Gabinete Mike Eman II. FDA ta cay bou responsabilidad di e mandatario aki. Na e ceremonia tabata presente representantenan di e diferente organisacionnan envolvi, manera Omaira Larez di Departamento di Recurso Humano, Franklin Figaroa (projectleider di DOW), Edwin Roos y Glenn Thode (FDA), Ruben Goodhoop (di PWC) y Anthony Thiel di BIC NV.
Minister Yrausquin den su introduccion a remarca cu tin diferente proyecto andando cu Gobierno ta promove cu ayudo di FDA. “Na cuminsamento di Gabinete Mike Eman a pone un enfoke riba proyectonan di FDA … E cantidad di e proyectonan aki ta aumentando tambe door cu a haya e formula pa haci miho uzo di e fondonan di FDA. Nos ta gradicido na FDA cu ta un cooperacion entre Hulanda y Aruba cu a pone e fondonan disponibel pa diferente proyecto wordo realisa riba nos pais,” e Sr. Yrausquin a splica.
ORANJESTAD(AAN): Net dilanti e edificio bieu di Ling & Sons, patras di Sun Plaza, riba Diahuebs anochi, un turista a sali cay den un greppel. Polis como tambe Ambulans a bay na e lugar pa duna yudanza.
E turista a caba di sali di supermarket, y tabata cana bay zuid, y a bay bula un pida muraya chikito, sin sa cu eybao di e greppel. El a haya algun golpi na su curpa, pero na final a dicidi di bay cu un Taxi pa Hotel.
Cantidad di violacion nota na Playa tambe…
ORANJESTAD (AAN): Semper Matutino DIARIO ta aplaudi ora cu tanto Departamento di Salubridad Publico, y tambe Polis ta tene control riba negoshinan cu ta bende comestible, of esnan cu ta bende cuminda.
Hopi biaha ta tende di informe di Polisnan di Noord cu semper tabata haci bon control riba e.o. Restaurantnan, pa asina purba di reparti multa y duna indicacion na e comerciante, kico ta malo of bon di su operacion.
E siman aki, autoridad tanto na San Nicolas y Oranjestad a bay haci chequeo riba negoshinan.
Cuminzando na San Nicolas riba Diaranzon, den dia cla durante cu patruya di San Nicolas tabata tene control na un negoshi situa den Bernardstraat, nan a bin nota varios asunto robez.
ORANJESTAD(AAN): Tur cos ta mustra cu dr Haime Falconi lo no keda cuater luna mas na hospital como director.
Despues cu a firma un tipo di acuerdo of protocol cu intervencion di gobierno, parce cu cos ta mustra scur pa e keda. E hunta di supervision a bypass tog e acuerdo y a presenta berdad un contrato nobo di trabou nobo pa cuater luna.
Pero e contrato nobo no ta un prolongacion di e mesun contrato sino un contrato diferente cu ta leu di esun actual. Esey ta mas bien mustra algo di mala fe di parti di e hunta di supervision.
Parce cu e gobernantenan mes no a aprecia e wega malo cu a wordo hunga. Esaki ta un fastball cu e hunta di supervision a manda. E director sigur lo no acepta e acuerdo nobo di trabou.
ORANJESTAD (AAN): Drs. Marisol Lopez Tromp a bin ta atendiendo poco reunion pisa den Parlamento desde cu el a ocupa e puesto di presidente di Parlamento. Principalmente na momento cu ambos banda, tanto esnan cu ta apoya Gobierno como esnan di oposicion, ta desvia for di e tema pa cual reunion di Parlamento a wordo yama.
Principalmente e tiramento di palabra di ambos banda di sala ta loke a pone cu varios biaha e Presidente a haye obliga di hala atencion di Parlamentarionan. Parlamento diaranson a cuminsa pa trata e proyecto di Ley di Ehecucion di Codigo Penal revisa, den presencia di e Minister encarga mr. Arthur Dowers.
E reunion, segun drs. Marisol Lopez Tromp a comenta despues, tabatin poco discurso basta bon. Tabata momento cu sra. Desiree Croes tabata na palabra, el a papia riba e topico di integridad y a referi na loke a pasa na IPKO (reunion interParlamentario na Corsou).
Prome Minister Eman a ricibi presentacion di plannan pa Rooi Afo
ORANJESTAD(AAN): E prome bishita di bario den 2014 di Prome Minister Mike Eman y su Team BoBario a cuminsa na Rooi Afo. Un bario cu a yega di bishita caba aña pasa, pero e biaha aki e tabata pa scucha un grupo di habitante, kendenan kier logra yega na un miho Centro di Bario pa e pueblo di Rooi Afo.
Señora Milangela Dirks a duna un presentacion na Prome Minister Eman y su grupo na e veld di Rooi Afo, splicando cu e meta di Centro di Bario Rooi Afo tabata pa promove deporte di bario cu participación den campeonatonan di futbol.
Pero e meta awor a bira mas amplio, aportando na bienestar social di deporte di Rooi Afo y Bisindario. Manera ta conoci, e CBRA a lanta oficialmente na 1967 funda door di diferente habitante di e bario mes.
Minister Otmar Oduber na e partnernan den turismo
ORANJESTAD (AAN): Diahuebs atardi Minister Otmar Oduber conhuntamente cu ATA a realiza un encuentro cu e stakeholders den turismo pa di e forma aki gradicinan pa e resultadonan excelente obteni pa cu nos industria principal durante e ultimo aña y mustra tambe e importancia pa continua eherce e bon trabao aki durante aña 2014.
Minister Oduber a hiba algun palabra caminda el a gradici tur esnan presente pa nan interes continuo y sosten na e indistria principal di nos isla.
El a bisa cu algun siman atras ora tabata discutiendo cu CEO di ATA, Ronella Tjin Asjoe-Croes riba e retonan cu tin pa futuro, e metanan ambicioso cu a worde stipula pa e siguiente 4 añanan, el a menciona cu nan tin e tendencia di move hopi liher y sigui wak dilanti, pero tambe cu mester tuma tempo pa disfruta di e logronan, celebra e resultadonan di e trabao duro, gradici di por tabata asina afortuna y gradici e staff y partnernan den industria y entidadnan gubernamentalpa por a logra un aña 2013 hopi exitoso a pesar di e retonan global.
Sinicato ABV a nota:
ORANJESTAD(AAN): No obstante cu a yega na un acuerdo entre Minister Presidente, Minister di Salud Publico, Hunta di Supervision y cu Dr. Jaime Falconi mes, toch na el a dicidi cu e ta bay toch. Su ultimo dia di trabao lo ta mañan diabierna dia 31 di januari 2014.
E sindicato cu ta representa mayoria trahado den Hospital a informa di no ta contento cu esaki y ta culpa Hunta di Supervision pa e desaroyo negativo aki. “E gentlement agreement cu a worde firma dia 14 di Januari 2014 entre Minister President Mike Eman, Minister di VGH A.
Schwengle y Raad Van Toezicht y Dr. Falconi pa un verlenging di 4 luna mas no ta bay tuma luga mas pa motibo cu Raad Van Toezicht ta ofreciendo un otro contract compara cu esun existente na unda nan ta mara man y pia di Dr. Falconi.
ORANJESTAD(AAN): Varios persona a keda herida den un accidente na Saliña Cerca. Tabata tin tres auto envolvi.
Un Nissan Tiida Shinishi tabata tabata riba caminda di preferencia y a dal den un Nissan Maxima cora ora esaki a bay tuma un chens pa bira su dilanti. Impacto tabata asina fuerte cu e Sentra a bay dal den un pick-up Ford cu ta para na crusada pa sali.
Inversionnan di FDA ta inclui mehoracion di recursonan humano di Aruba tambe
ORANJESTAD (AAN): Firmando pa Fondo di Desaroyo Arubano (FDA) por financia e curso “Leiderschap training van leidinggevenden en/of HR-functionarissen ter voorbereiding van het nieuwe HR-systeem, Gobierno a dal un paso mas dilanti pa yega na un servicio di 5 strea den e Aparato Gubernamental.” Esaki ta loke Minister di Finanza y Organisacion Gubernamental Juan David Yrausquin a expresa.
Diaranson mainta den Sala di Conseho di Minister a tuma luga firmamento di un acuerdo entre Gobierno, FDA y Departamento di Recurso Humano (DRH) pa 25 director di departamento di Gobierno por participa den e curso di liderazgo cu tin duracion di un aña.
Esaki ta wordo realisa den cooperacion cu PwC Advisory y Universidad di Aruba. E ‘leadership training’ aki, cu ta dirigi riba lidernan den sector priva y publico, ta pa desaroya e calidad di liderazgo den diferente tipo di organisacion.
Segun Alan Howell:
ORANJESTAD (AAN): Recientemente na Bureau di Minister de Meza tabtin un renion sumamente exitoso.
Presente na e renion tabata Sr. Alan Howell y Sr. Clyde Burke conseheronan di minister de Meza, Sr. Castro Perez cu ta e presidente di Aruba Reef Care Foundation y Sr. Alex Lambrinos cu ta encarga cu hacimento di trabaonan di limpiesa di ploegen.
Den e reunion encuestion a delinea e maneho cu minister de Meza ta desea pa cu Medio ambiente y tambe con ta bay haci pa sigui proteha nos Mangelnan, Beachnan, Reef y e bida den nos lamanan.
ORANJESTAD (AAN): Parlamento a trata e ley di Codigo Penal nobo. Den e ley aki gobierno a propone pa aumenta castigo den caso di ladronicia contra turista.
Fraccion di MEP no por haya su mes completamente den esaki. Pasobra na opinion di e fraccion mester tambe pone atencion na delitonan contra nos grandinan, manera e atraco arma brutal cu a tuma lugar na Rooi Bosal algun tempo atras.
Tambe delitonan contra nos muchanan y esnan fisicamente y mentalmente incapacita. Pasobra nan mes no por defende nan mes, y pesey fraccion di MEP ta di opinion cu ora un delito worde cometi contra e grupo aki menciona, mester tin castigonan mas severo.
ORANJESTAD (AAN): Diasabra, 18 di januari a tuma lugar Camara di Comercio (KvK) su segundo edicion di Business Plaza – Step Forward! E evento tabata dirigi ariba empresario cu kier expande nan negoshi y a ofrece un programa extenso pa duna tur tipo di informacion cu empresarionan tin mester. Business Plaza a wordo realisa danki na sponsor di Setar NV.
E programa tabata inclui varios presentacion y workshop y e dia a wordo habri door di Vice-Presidente di KvK, Sra. Lindsey Wever, ken a papia tocante e importancia di cambio continuo y planifica dennegoshi.
Seguidamente, Sra. Roxana Ras, representante di Setar NV a duna un presentacion na e grupo di empresario presente tocante e solucionnan cu Setar por ofrece pa yuda nan negoshi crece.
Despues di 17 di februari no por core cu e plachinan di aña 2013 mas
ORANJESTAD (AAN): Departamento di Impuesto ta informa cu dia 17 di februari, ta ultimo dia pa paga e impuesto di vehiculo di motor di aña 2014. Normalmente e fecha ultimo ta 15 di februari pero e aña aki e ta cay den weekend y pesey e deadline ta bira 17 di februari 2014. Pa e fecha aki tur persona cu tin un vehiculo di motor (auto, bus, truck, brommer) y ta haciendo uzo di caretera publico, mester tin por lo menos e prome kwartaal di aña paga y cu e plachi di number color preto cu blanco riba su vehiculo. Despues di dia 17 di februari no por core cu e plachinan di aña 2013 mas.
ORANJESTAD(AAN): Na Ministerio Publico tabata tin un conferencia di prensa caminda a presenta Dorien Kardol un fiscal nobo.
Durante e occasion aki el a splica cu desde 2004 e tabata fiscal na Rotterdam. El a bin vacanci na Aruba y conoce e isla. Asina a escohe pa mustra su interes pa bin Aruba pa traha. Tin hopi hende amicable na Aruba y e clima tambe ta bon segun e fiscal. El a yega di stage den exterior na Inglatera riba e trabao cu e ta haciendo.
Na Inglatera el a atende tur sorto di cas. Na Rotterdam el a atende cu e portofolio di trafico y soluciona casonan di accidentenan fatal y critico. E tempo ey polis a desaroyo metodonan nobo.


text:
Archivo di July, 2012
Trahadornan kier mehoramento di nan trabao y punto
ORANJESTAD (AAN): Hopi ta esnan cu lo por e yega di pensa cu entrada di sindicato den companianan di construccion lo ta enfoca mas bien ariba e aumento di salario o sierto otro beneficionan secundario.
En realidad tin hopi otro tipo di problemanan cu companianan local aki tin cune y cu e clase trahador hopi biaha ta worde poni un banda.
ing. Leo Boekhoudt di Elmar:
ORANJESTAD(AAN): Den un entrevista cu ing. Leo Boekhoudt di NV Elmar a puntre riba cierto publicacion encuanto falta di coriente door di Elmar na momento cu e proyecto di Ritz Carlton keda cla.
E informacion cu Elmar no lo por acomoda Ritz Carlton no ta berdad.
Segun Leo Boekhoudt desde 2009 ta haciendo inversionnan pa acomoda e situacion na Palm Beach.
Aunke e red di Plam Beach ta basta carga, tog pa Ritz Carlton ta preparando desde cu a cuminsa e proyecto pa acomodanan tambe. Tin diferente cambio cu lo tuma lugar entre otro pa mas tranformator huis.
ORANJESTAD (AAN): Mientras cu tin algun indicacion cu a drenta cu hopi Taxista ta di acuerdo cu e suma chikito cu Aeropuerto kier bay cobra pa asina di awor en adelante porfin servicio di Taxi riba e isla aki ta igual cu paisnan avanza, tog tin un otro grupo cu no kier esey.
Awor Sindicato STA a duna indicacion cu nan lo bay Corte contra tur esaki, pasobra e pensamento ta cu unavez bo cuminza cobra Taxista un suma pa haya acceso, e ora e lo socede tur caminda, por ehemplo Hotelnan.
ORANJESTAD (AAN): Recientemente Banco Central a publica cifranan pa luna di april 2012, unda cu a mustra cu e cantidad di pasahero for di barconan crucero a crece cu 25.8% compara cu luna di april di aña 2011, cu ta representa 69.852 bishitante di barconan crucero pa aña 2012.
E cantidad di barconan cu a bishita Aruba pa luna di april 2012 tambe a subi levemente cu 3 barco mas hopi cu april di aña 2011; di 30 barco na april 2011 te cu 33 barco na april 2012.
Parlamentario Booshi Wever ta haya nan reaccion fofo…
ORANJESTAD (AAN): Segun Parlamentario drs. Booshi Wever, den su reaccion e compania BAP, Bermello, Ayamil & Partners, cu tabata involvi den e proyecto corupto y mafioso di racetrack, tambe a “beat around the bush” di henter e issue principal di e discusion esta: DESTAHO PUBLICO!
“Ningun momento mi a cuestiona e trabaonan di BAP, sino mi a cuestiona e modus operandi di tanto gobierno, SOGA y BAP; mi a cuestiona e procedura. Pues no trata di desvia e atencion riba e issue central (esta destaho publico); sinembargo, ningun di su ponencianan a, of lo ponemi cambia di opinion riba e compania aki, y mi ta para 100% tras di loke mi a bisa anteriormente, y tempo lo bay duna mi razon.”
ORANJESTAD(AAN): Sarah-Quita Offringa, compitiendo bao di e registro di ARU-91, di 21 aña di edad ta logrando di retene su titulo di campeon den e PWA Freestyle World Cup 2012 cu a cuminsa desde dialuna ultimo na Fuerteventura na Islas Canarias na Spaña.
Diabierna ultimo el a logra retene su titulo di campeon den “Single Elimination” y riba diadomingo el a retene su otro titulo di campeon den “Double Elimination” den windsurfing.
ORANJESTAD(AAN):Diadomingo atardi Prome Minister Mike Eman a comparti cu e pueblo di Noord un ocasion hopi importante manera tabata e 235 aniversario di existencia di Misa Santa Ana. E iglesia di mas antiguo riba nos isla ta dedica na Santa aña kende ta patrona di parokia di Noord y Mama di Birgen Maria.
ORANJESTAD (AAN): Un biaha mas Aruba ta destacando na Miss Mundo 2012 na China.
Durante e certamen di Miss Mundo cada candidata lo mester luci un trahe di su diseñador preferi y defila riba e pasarela gigantesco durante e fashion show cu a tuma lugar na Shanghai ultimo.
Pa e website di Missosology, Aruba a ser nombra como un di e cinco favoritonan pa e mihor trahe di gala di e anochi.
Aki Miss Aruba, Lucianette Verhoeks a luci un diseño di Claudia Sabogal di Baranquilla, Colombia.
Hobennan di e prome grupo di Formacion Social ta haya certificado
ORANJESTAD (AAN): Cuatro hoben di e proyecto Formacion Social cu a core stage di cuatro luna na APA a haya nan certificadonan for di man di Prome Minister Eman, iniciador di e proyecto prometedor aki.
Esaki a sosode den Kowloon Restaurant den presencia di sr. Ronny Angela hefe di e departamento di siguridad di APA NV, nan coach y mentor sr. Raymond Kock, señora Jessey Ras coordinadora di e proyecto aki y un mama feliz cu tambe tabata presente.
Hoben local cu chens unico
ORANJESTAD (AAN): Recientemente, AC Milan Junior Camp Aruba 2012 a termina cu ceremonia di clausura na stadion Guillermo Trinidad ( U-9 pa U-17). Tur participante a ricibi nan certificado di participacion despues di un siman di trabao hopi duro. Tambe nan a ricibi un tas di Adidas y un bala di AC Milan y mas importante ainda, nan a bay cu un experencia inolvidable di e siman.
Lysander Besselink di AVP
ORANJESTAD (AAN): Si nunca bo por a dialoga na un manera sano y mucho menos bo tabata un persona berdaderamente social, ta di compronde e motibo di con bo tin un actitud negativo contra di cos nan cu realmente ta positivo y na bienestar di nos Pais.
Pa splica en corto e importancia di tin un Dialogo Social, Dialogo Social ta algo integral y crucial cu ta forma parti di e maneho di gobierno actual y es nan cu ta forma parti di e dialogo social no tey solamente ora cu mester tuma decisionnan pisa of dificil.
Tur es nan cu tin pais Aruba na pecho ta participa na e Dialogo Social aki y di nan banda, a tuma nota cu nan sigur kier aporta na cosnan bon y positivo tambe pa nos pais.
Hiep hiep hoera awe nos ta canta pa e guy sweet Alexander Oslin Pak. CU ta cumpli su 4 añito E ta haya pabien di su mama Natasha, tata Oslin, su ruman homber chikito Ostrick, wela Wini y Maria welo Andre. Su tanchinan Carolina, Sharin, Patricia, Omo Maikel, Frank. E ta haya sunchi cu braza di su bisawelo Dodo Farro u henter famia Tromp, Eckmeyer, Farro, La Rosa, Croes. Nos ta bin come bolo xoxo y foi hulanda Wei-Ling Tromp, Alberto Farro, Nathalie Farro, Liliana Farro xoxo, xoxo, xoxo.
ORANJESTAD(AAN): Diadomingo mainta Polis tabata man yen cu buskeda di detenido cu a huy na altura di Parke Curazon den becindario di e crusada di Jaburibari cu Moko.
Helicopter y algun patruya a uni pa un buskeda cu a sigui te den oranan di merdia.


text:
EAST RUTHERFORD – New York Giants ainda no sa si nan por spera e hungadó David Wilson, riba tereno di wega pa 2014, pero a lo ménos ya nan a prepará un plan pa yuda nan move den e direkshon.
E gerente general di Giants, Jerry Reese, a bisa den un entrevista na e radio WFAN na New York ayera, ku Wilson lo wòrdu operá den ‘offseason’. Un operashon ku ta pa drecha su diskus na altura di su garganta. E operashon di Wilson ta programá pa dia 16 di yanüari awor.
Wilson a keda for di akshon durante e último 11 enkuentronan di temporada pa e ekipo Giants debí na e leshon na su garganta, kual primeramente e la spera ku no tabatin mester di operá. Pero Reese, despues ku e temporada regular a kaba, a splika ku e operashon ta un opshon i si Wilson someté su mes na esaki, e meta final lo ta pa e ta kla pa kuminsamentu di e temporada 2014.
Un Leshon i operashon na garganta ta kosnan inpredesibel, sin embargo, ta eksistí e posibilidat tambe ku Wilson lo no por hunga e siguiente temporada, òf asta nunka mas. Ta e resultado di e operashon i e manera ku e rekuperá, lo determiná e futuro di Wilson. E ekipo di Giants a tuma un posishon sumamente positivo ku e hungadó Wilson lo ta kapas di someté su mes na e operashon ku lo por pèrmití pa e hunga den 2014, pero nan lo mester oper’é den e temporada di reseso konsiderando su status komo unu insigur.
Ku e koredó Andre Brown eligibel pa agente liber sin restrikshon, e posishon ta kombertí su mes den un nesesidat signifikante pa Giants den ‘offseason’.


text:
NEW YORK/Merka – Awor si ta basta. E bòksdó Victor Ortiz ayera nochi lat a sufri un nòkout fulminante na man di su kontrinkante Luis Collaso ku a nifika su di tres derota siguí.
E bòksdónan Victor Ortiz (29-4-2, 22 KO) i Luis Collazo (34-5, 17 KO), a enfrentá otro ayera djaweps 30 di yanüari, den Barcalys Center na New York, den un pelea ku tabata paktá na 12 rònt pa e título mundial di WBA peso wèlter.
Tabata e bòksdó Luis Collaso ku den e di dos rònt, den un interkambio di gòlpi, ta konektá un tremendo man drechi na kachete di Victor Ortiz, ku ta manda Ortiz lona sin por a lanta mas pa kontinuá i ta logra un viktoria pa via di nòkout na 2.59 minüt di e di dos rònt.
Tabata un momentu di hopi emoshon pa Luis Collaso ku ta logra mantené e titulo WBA di peso wèlter.
Tur kos ta indiká ku awor Luis Collaso lo enfrentá “Chino” Maidana pa e titulo mundial di AMB peso wèlter.
Pa loke ta Victor Ortiz, na nos pareser esaki tabata final di su karera komo bòksdó profeshonal. E pelea aki tabata di sumo importansha pa e bòksdó Ortiz ku a pèrdè su último dos peleanan ku tabata kontra di Mayweather i kontra Josesito López.
Ortiz tabatin mester di un viktoria pa sigurá su futuro, pero ta pèrdè su di tres kombate konsekutivo ku na nos pareser ta su final komo bòksdó.


text:
WILLEMSTAD – Pa solushoná problemanan den komunikashon entre prensa i e departamentu di komunikashon di gobièrnu CNV, MinPres Ivar Asjes a reuní awe ku un grupo di representante di diestres diferente medio di komunikashon.
E enkuentro ta resultado di un karta ku tres miembro di prensa a manda pa MinPres, den kua nan a kuestioná algun punto stipulá den e Kódigo di Kondukta formulá dor di e CNV. Resientemente e departamentu di komunikashon a presentá un Kódigo di Kondukta ku no a kai den bon tera serka diferente miembro di prensa.
E enkuentro awe mainta a kana hopi bon i entretantu tin palabrashonnan konkreto pa drecha e relashon entre prensa i e CNV, espesialmente ora ta trata konferensia di prensa kaminda ministernan ta presentá.
Awe mes a forma un komishon konsistiendo di sinku miembro di prensa. E komishon akí ku mester representá sobrá miembronan di prensa, lo sigui papia ku funshonarionan di CNV pa yega na palabrashonnan konkreto.
E medionan di komunikashon ku tabata presente awe mainta ta TeleCuraçao (Franklin Haseth), CBA Television (Rignald Maduro), Energia Vision (Johnny Angelica), e korantnan Extra (Valesca Diaz), Ultimo Notisia (Roberto Cuales), Amigoe (Elodie Heloise) i Antilliaans Daglad (Kim Sambo), e radio emisoranan Fiesta FM (Shurendy Seferina), Radio Direct (Cali Manuel), NOS Radio/TV (Dick Drayer), Radio Hoyer (Rik Hart) i e medio di komunikashon digital Kiko ta pasandi den Notisia (Orlando Molina) i Notisia 360 (Yves Cooper).
E komishon ku lo sigui kombersá ku e CNV ta konsistí di Elodie Heloise, Valesca Diaz, Franklin Haseth, Dick Drayer i Yves Cooper.


text:
Diabiernes 27 juni pa mitar di ocho di anochi, 7:30pm, e pelikula “Hoe duur was de suiker?”..”Kon karu e suku tabata?” I diasabra 28 juni pa mitar di ocho anochi , 7:30pm, e pelikula “Gandhi”.
“Hoe Duur was de Suiker”?
”Kon karu e suku tabata?” ku ta filma na Surinam ta basa riba e roman mas popular di literatura Hulandes-Surinam skirbi pa Cynthia Mc Leod, yu muhe di e ex-prome minister I presidente di Surinam Johan Ferrier. E pelikula a wordu produsi pa Paul Voorthuysen I regisa pa Jean van de Velde I e protagonistanan prinsipal ta Gaite Jansen komo Sarith, yu di dono di plantage di suku I Yootha Wong Loi Sing komo Mini Mini komo su katibu personal o katibu di kas.
E pelikula ta bai over di e temporada di esklabitut den tempu di kolonisashon Hulandes di Surinam kaminda ta ilustra e historia I bida real di katibunan, kiko nan mester a enfrenta diariamente, e bida inhumano, komo un objeto ku ta wordu usa I abusa dor di nan donjonan. E negoshi di plantamentu di suku tabata duna ganahsinan grandi pero e trabao tabata wordu hasi dor di katibunan ku nan tabata trese for di Afrika. Historia ta mustra ku un grupo grandi di katibunan ku a hui pa por skapa di e bida inhumano komo katibu a bai biba den selva, konosi komo Marrons, ta wordu lidera dor di Boni. Boni ta yu di un katibu di kas I ta sali na estado dor di abuso di su donjo, un Hulandes, I ku a hui bai serka e Marrons nan , ta kuminsa un lucha di guerilla, konosi komo e gueranan di Boni, ku ta tuma lugar na Surinam pa kasi trinta anja, entre 1765 te ku 1793. E Hulandesnan ta duna 300 katibu libertat pa proposito pa juda buska, bringa I derota Boni e asina jama squadron ‘zwarte jagers’ o ‘jagdonan pretu’.
Boni ta wordu traishona I ta muri na januari 1793 . Kasi 70 anja despues na 1862 gobiernu Hulandes ta manda su trupanan militair riba mishon special pa bai buska e katibunan ku a hui I tabata biba den selva, pero ku ta frakasa. E anja despues Hulanda komo un di e ultimo paisnan na mundu na 1863 ta aboli esklabitut I ta paga e donjonan di katibu pa nan katibunan ku a bira liber , pero no pa esnan ku a hui.
“Kon karu e suku tabata?” ta mustra e realidat kruel I inhumano di e bida komo katibu i ku tur e benifisionan finansiero I ekonomiko ku e donjonan di plantagenan I e gobiernu Hulandes a risibi di e negoshi floresente di su kolonia Surinam aki a wordu logra I e prijs real ku a wordu paga pa esaki tabata ku “bida di e katibunan”.
“Gandhi”
“Gandhi” e pelikula ta bai over di e historia di e lider prinsipal di e movementu pa independensia di India I tambe e arkitekto di e forma uniko di desobendenisa sivil ku lo influensia mundu pa semper. Gandhi ta wordu protagonisa pa e actor Ben Kinsley I e sine presenta pa Columbia Pictures,ta produkto di Sir Richard Attenborough ku a lucha pa varios anja pa hanja finansiamentu pa traha e pelikula I al final a logra esaki ku hendenan ku tabata kere den e historia aki.
Mahatma Gandhi, nase 2 oktober 1869, na Pornabar India, ta studia ley na London, Inglatera I ta bai traha na Suit Afrika na 1893. Aki e la bin den kontakto ku e inhustisia eherse dor di e sistema di “Apartheit” inventa I introdusi dor di e kolonisadonan Hulandesnan, I despues tuma over dor di Inlesnan I legalisa. Pa lei gobiernu ta eherse “segregashon rasial” I a degrada tur otro hende ku ta “no-blanku” komo suidadano di segundo grado. Pues komo Indio e ta kuminsa e lucha kontra e inhustisia di “Apartheit” na Suit Afrika pa kasi 20 anja.
E ta protesta komo aktivista kontra di e inhustisia aki pa medio di “insisti riba e berdat”, ta kere firme den su filosofia jama “Satyagraha”, ku ta pa eherse resistensia no-violento I resistensia dor di desobedensia sivil di no kopera ku gobiernu I su leynan inhustu. Ta impotante pa sa ku e folisofia aki di resistensia, “Satyagraha”, non-koperativo I no-violento aki di Gandhi, ku ta un di e filosofianan mas potente I usa den lucha pa libertat rond mundu te ku awe, a influensia Mandela I tambe Martin Luther King Jr pa ku nan lucha.
Despues di basta logro den e lucha kontra di “Apartheid” di e Indionan na Suit Afrika, Gandhi I ta regresa India na 1914 i ku e meta pa lucha pa liberashon di India.Pa India por goberna su mes I kita for di dominio I gobernashon Ingles. Na India tambe e ta realisa ku e Inglesnan a degrada e Indionan komo suidadano di segundo grado den nan mes kas I Gandhi ta kuminsa ku e lucha no-violento dor di promove I eherse desobedensia sivil, no-koperashon ku autoridatnan I ta kere firme ku ehempel moral lo por libera India. Su deklarashon historiko ta ku e ta bisa direkshon di e Inglesnan “boso tabata huespuet pa basta tempu kaba den nos kas” I “awor nos ke pa boso bai for di aki”
Remarkabel ta e hecho ku Gandhi a keda nomina varios bes pa premo di pas Nobel pero nunka a risbie. Dia ku e la keda asesina pa un fundamentalista Hindu na januari 1948 e tabata poseshona solamente menos ku dies artikulo inkluyendo su bril, oloshi, sandalianan, pues un homber ku a biba un bida simpel I humilde I a pratika prisinsipio di simplesidat I no-posishon di kosnan material te na su morto.
Gandhi, e pelikula aki no ta sirbi solemanete komo les di historia pero tambe pa mustra ku bow di sirkumstansianan di deseperashon I kaminda kasi no por mira solushon, ta laga nos komo hende komprende ku nos ta kapabel, pa hasi kosnan maravilloso I ekstraordinario, simplemente dor di nos imaginashon, nos boluntat I nos sentido di hustisia. Te awe ahinda un gran parti di e mundo moderno ta den ignoransia I no ta realisa kompletu ku ta e movementu di Gandhi a libera India, I por wordu konsidera un di e viktorianan mas grandi politiko I ekonomiko di tur tempu I ku a wordu logra ku e prinsipio di no-violensia, resistensia pasivo, no-koperashon ku autoridatnan I ku “berdat ku firmesa”.


text:
Durante un aña eskolar e hóbennan a dediká nan tempu na e programa 2 bia pa siman.
Desiree Croes, kordinadó di e departamentu di Edukashon riba Naturalesa i medio ambiente, ya pa 4 aña sigui ta enkargá ku e programa di Junior rangers. 36 hóben for di edat di 12 pa 21 aña, tur aña di nobo, fielmente ta duna di nan tempu pa siña tokante di nos naturalesa i tambe ta hasi trabounan boluntario. Tur djamars atardi i tur djasabra mainta e hóbennan, yen di energia i entusiasmo, ta bini huntu no solamente pa siña algu sino pa pasa un ratu dushi ku otro.
E hóbennan no ta siña tokante di naturalesa so, pero nan ta haña oportunidat pa demonstrá nan kapasidat komo lider, skucha i respetá opinion di otro, abilidat di papia den públiko i tambe duna presentashon.
Sra. Lydia Emerencia, ku ta un persona ku semper a atmirá e grupo di Junior Rangers a hasi entrega di sertifikado na e hóbennan. Na final di entrega di sertifikado tabatin un sorpresa pa Sra. Emerencia, ora a hasié madrina di STINAPA Junior. E motibu ku a hasi Sra. Emerencia madrina di e grupo ta pa su envolvimentu di basta tempu ku e hóbennan i ku e ta un ehèmpel pa e hóbennan di un hende fuerte ku hopi kurashi.
Despues di e akto aki Desiree a kuminsá ku entrega di sertifikado di apresio pa tur esnan ku di un manera of otro a yuda STINAPA Junior Rangers. Akí Desiree a hasi uso di un dicho afrikano; “Ta tuma henter un pueblo pa lanta un mucha, nos di STINAPA so no por, nos mester di ayudo di henter e komunidat boneriano. Masha Danki pa boso yudansa, nos ta apresiá! Masha Danki!
Tur esnan ku a risibi un sertifikado di apresio:
Cargill – Pa nan sosten finansiero
RBC Bank Bonaire – Pa nan sosten finansiero
ACU – Pa nan sosten finansiero
Divi Flamingo – Pa nan sosten finansiero
Dive Friends Staff i personal –pa a siña e hobennan sambuya
Dive Divi Flamingo – pa fia e hobennan nan material i sambuya for di boto.
GoooDive Bonaire – pa instrukshon yag riba Lionfish
Cressi-Theo Knevel – pa instrukshon kon pa mantene ‘regulator’ i traha ku ‘dive computer’.
Carib Inn – pa nan mantenshon di ekipo di dive
Pa nan sosten na e programa:
Dutch Caribbean Nature Alliance, Sea Turtle Conservation,
Conch Bonaire – Sabine Engel, Kevin O’Brian, Echo Foundation. CIEE Bonaire, Hecky van Romondt, Mangrove Center, Irene Da Cunda, Agnes Joosten, Rosemary Kurty,
Voluntarionan di e programa:
Suzy Swijgert, Pamela Werdath, Tjerk Reintjes, Danielle Noeken, Dedrie & Ulf Pederson, Paulo Bertuol, MonaLisa Domacasse, Ramon de Leon, Fernando Simal.


text:
PHILIPSBURG - Prensès Beatrix a habri Parlamento Hubenil di Reino awe mainta na universidat di Sint Maarten. Den su diskurso di apertura e prensès a deskribí e evento komo un “enrikesimentu di konosementu, un ampliashon di perspektiva i un interkambio di bon idea.”
Segun e prensès, aunke ku tin hopi diferensha entre e paisnan den reino, ta importante pa ta konsiente di e forsanan positivo. Nos tin un historia komun. “E sentido di reflekshon konhunto ta ku hendenan ta skucha otro i bon ideanan ta haña oido. Ta balioso ku tur esakinan ta bin huntu awe”, e prensès a sigui bisa.
For di awe sinku tim di kada unu dies hóben for di Hulanda, Kòrsou, Aruba i Sint Maarten, i unu di islanan BES kombiná, ta bai den debate ku otro riba diferente tópiko ku ta afektá nan awor i den futuro, manera enseñansa, kultura, desaroyo duradero i derechonan di mucha.
Potret: Izaline Calister


text:
Invitacion personal pa e apertura di e exposicion ” Sonido y Sombra”. Diahuebs 5 di April 2012 pa 8′or di Anochi den salanan di exposicion Ateliers ’89. Pa cualkier
pregunta o informacion por yama semper na Cel: 5654613.
E luna aki di Maart tin dos docente di Academia di Gerrit Rietveld na Amsterdam, Hulanda, bishitando Ateliers ’89. Ta trata aki di José Vonk y Hans Muller cu a duna dos workshop. Uno di Animacion y e otro di Obhetonan tres dimensional cu ta haci Sonido.
Den e workshop di animacion y figuranan di sombra cu a wordo duna door di José Vonk, e grupo di studiantenan a experimenta cu sombra y diferente manera di anima y proyecta esakinan. E proceso fascinante aki a logra siña e diferente posibilidad cu e genero aki ta brinda. Asina nan a traha cu waya y carton diferente figuranan cu nan a usa como sombra y a proyecta esakinan den nan animacion.
Un ilusion di luz y sombra na unda e figuranan ta haya bida door di movementonan sutil di e actornan. Tambe nan a traha paisahenan di sombra y potretnan di sombra, manera cu ta para den e Mytho di Butades, e prome gran escultor Griego cu kier a duna su esculturanan bida.
Na e workshop di obhetonan y sonido, guia pa e profesor Hans Muller, e studiantenan a haci investigacion na espacio y e tercer dimension y e formanan inespera cu esaki por crea usando materialnan di deshecho.
Di papel nan a modela cara di otro. Door di dobla, kibra, of vouw e papel, e potretnan a haya un caracter bibo, un expresion cu bo no lo spera asina lihe di papel.
E esculturanan cu e alumnonan a traha di SCHUMA PURO, y GIPS ta mustra un movimiento gevries. Den e proceso di labor aki, serenidad a hunga un rol grandi. Esey ta pa sinti y mira e espontaniedad y laga esaki bira parti di e obra. Tambe nos a haci uso di un forsa cu e isla ta custuma cun’e y confi’e pa su constancia: esta e NOORD – OOST passaat. Manera e harpanan di biento cu e participantenan na un manera inventivo a diseña y traha, ora cu esakinan wordo toca pa e biento, lo trece y crea sonidonan milagroso.


text:
ORANJESTAD/Aruba – Dos persona a sufri leshonnan di ménos gravedat durante un aksidente di tráfiko registrá den Kaya betico Croes. Tabata djarason atardi lat ku Sentral di polis a mèldu
Tag "Dos herido leve"
- Detenshon relashoná ku falsifikashon di dokumento »
- Mas detenshon den kuadro di ‘Ta basta awor’ »
- DEKLARASHON DI GOBIÈRNU DI KÒRSOU (2) »
- DEKLARASHON DI GOBIÈRNU DI KÒRSOU »
- Playoff Beisbòl AA ta ranka sali dia 16 di ougùstùs próksimo »
- (VIDEO) Eliminatoria Mundial U-20 aki na Kòrsou den Stadion Ergilio Hato »
- Nicolas Maduro: Aruba tin nos diplomátiko sekuestrá »
- Detenshon Jamaloodin prolongá »
- UPDATE – ARMA DI KANDELA »
- Kontinuashon di 3 edishon di Ronde Klip Shootout 2014 i Real Street Legal »


text:
WILLEMSTAD – Partido MAN a destaká e trabounan di Reintje Martina na bienestar di Kòrsou i pa partido. Esei a tuma lugá den e fin di siman tras di lomba,
Tag "Reintje Martina"
- Minister Ben Whiteman: “Tin muchu botika na Kòrsou.” »
- Detenshon pa menasa i maltrato »
- Polis a detené hòmber ku a kue sèn for di kaha na Banko di Caribe »
- Minister Ben Whiteman: “Por baha prima di penshonadonan di 10% pa 6.5%” »
- MinPres Ivar Asjes ke sinta ku studiantenan UoC »
- Detenshon relashoná ku menasa i maltrato. »
- MinPres Ivar Asjes ta reakshoná riba detenshon George Jamaloodin »
- Kooyman ta selebrá su 75 aniversario ku ‘CelebrationWalk’ »
- Di 3 avion di pasahero ta kai den 1 siman di tempu »
- Kòrsou Little League ta pèrdè den semi final na Bahamas »


text:
WILLEMSTAD – Downtown Management Organization (DMO) i Landhuis Bloemhof ta organisá un kompetensia di portrèt pa stimulá aktividat ekonómiko den Punda i desaroyo di fotografnan hóben di Kòrsou. Partisipantenan di e proyekto, ‘Punda Then and Now’ lo tin oportunidat pa saka portrèt di pakus, showcases òf kayanan di Punda. E mihó tres pòrtrètnan ta keda inkluí den e eksposishon ‘La Boutique del Caribe’ ku ta habri 12 di yüli próksimo na Landhuis Bloemhof.
E eksposishon ‘La Boutique del Caribe’ ta duna un bista di 100 aña di aktividat ekonómiko den Punda. Ta hasi esaki pa medio di 200 portrèt riba 15 display i 2 slide show ku ta mustra e kambionan den e kaya i pakusnan den Punda entre 1900 i awe.
E kompetensia ta habrí pa tur hóben te ku 30 aña di edat ku no ta fotógrafo profeshonal. Por saka portrèt di kualke kaya, lugá òf tienda den Punda ku ta duna un bista riba kon Punda ta awendia den 2014. E ganadónan lo risibí un pakete di kupon ku por usa pa hasi kompra den tiendanan di Punda. E promé premio ta na balor di Nafl. 500; e segundo premio ta Nafl. 250; i e di tres premio ta Nafl. 125.
Pa partisipá tin ku registrá promé via email ku nòmber, adrès, number di sédula i telefon. Por saka portrèt di koló òf blanku-ku-pretu. Mester entregá tur portrèt promé ku 11 di yüni 2014 pa 4’or di atardi via info.punda@gmail.com.